# אברהם מאסלו

אברהם מאסלו
Abraham Maslow|  |
|
לידה |
1 באפריל 1908 ברוקלין, ארצות הברית  |
|
פטירה |
8 ביוני 1970 (בגיל 62) מנלו פארק, ארצות הברית  |
|
מקום קבורה |
בית הקברות מאונט אובורן  |
|
מדינה |
ארצות הברית  |
|
ענף מדעי |
פסיכולוגיה, פסיכולוגיה הומניסטית  |
|
השכלה | * אוניברסיטת ויסקונסין-מדיסון
* הסיטי קולג' של ניו יורק
* אוניברסיטת קורנל
* התיכון לבנים
 |
|
מנחה לדוקטורט |
הארי הארלו  |
|
תפקיד |
נשיא האגודה האמריקנית לפסיכולוגיה (1968–1968)  |
|
תארים |
בוגר אוניברסיטה, תואר שני, דוקטור לפילוסופיה  |
|
השקפה דתית |
אתאיזם  |
|
בת זוג | ברתה גודמן מאסלו  |
|
פרסים והוקרה |
הומניסט השנה (1967)  |
|   |

**אברהם מאסלו** (באנגלית: **Abraham Maslow**‏; 1 באפריל 1908 – 8 ביוני 1970) היה פסיכולוג חברתי יהודי-אמריקני הנחשב לאחד התאורטיקנים המרכזיים של הפסיכולוגיה ההומניסטית.

מאסלו פיתח תאוריה הנקראת "הגישה ההומניסטית", הטוענת כי האדם שואף להגשים את עצמו ולפתח את ה"עצמי" שלו, הכולל את הרגשות, המחשבות והתפיסות שלו בנוגע לעצמו ולסביבתו. מאסלו פיתח את תאוריית הצרכים הקרויה על שמו "מדרג מאסלו".
לטענתו אחד הצרכים של האדם הוא לדעת ולהבין.

## מהלך חייו

מאסלו נולד בברוקלין שבניו יורק, למשפחה יהודית שהיגרה לארצות הברית מהאימפריה הרוסית והיה הבכור מבין שבעה ילדים. הוריו היו חסרי השכלה פורמלית, ואביו קיווה כי ילמד משפטים. מאסלו החל ללמוד בסיטי קולג' של ניו יורק ולאחר שלושה סמסטרים עבר לאוניברסיטת ויסקונסין–מדיסון, שם קיבל את התואר הראשון, התואר השני והדוקטורט בפסיכולוגיה. בהנחייתו של הארי הארלו, אשר נודע במחקריו בקופי רזוס והתנהגותם. שנה לאחר סיום התואר, חזר לניו יורק לעבוד עם אדוארד לי תורנדייק באוניברסיטת קולומביה.

מאסלו לימד בתחילה בקולג' של ברוקלין. בשנים אלו הושפע מפסיכולוגים אירופאיים ידועים, ובהם אלפרד אדלר ואריך פרום. בשנת 1951, הפך ליושב ראש המחלקה לפסיכולוגיה באוניברסיטת ברנדייס, שם החל בעבודתו התאורטית. שם פגש בקורט גולדשטיין, אשר הציג בפניו את רעיון סיפוק הצרכים העצמי.

מאסלו פרש לקליפורניה, שם נפטר מהתקף לב לאחר שנים של מצב בריאותי רעוע.

## מדרג מאסלו

פרשנות של תאוריית הצרכים של מאסלו, מיוצגת כפירמידה עם הצרכים הבסיסיים בתחתית

 ערך מורחב – **תאוריית הצרכים**

מאסלו פיתח את נושא שאיפת ההגשמה העצמית לתיאורית צרכים בעלת חמישה שלבים, הקרויה "הפירמידה של מאסלו", או "מדרג מאסלו". לפי פירמידה זאת כדי לממש צרכים רוחניים נעלים יותר, חייבים קודם להתמלא הצרכים הפיזיולוגיים והבסיסיים, המצויים בבסיס הפירמידה:

1. ברמה הראשונה, בבסיס הפירמידה, מצויים הצרכים הבסיסיים, שהם **הצרכים הפיזיולוגיים** בשינה, אוכל, שתייה, אוויר לנשימה וכדומה.
2. ברמה השנייה של הפירמידה, מצויים **צורכי הביטחון**, כמו הצורך במקום לישון בו, הצורך בביטחון תעסוקתי, בביטחון בריאותי וכדומה.
3. ברמה השלישית מצוי **הצורך בהשתייכות**. זהו כבר צורך חברתי, וכולל את הרצון להשתייך ולהיות חלק מקבוצה, לאהוב ולהיות נאהב. שלב זה קשור לגיבוש הזהות העצמית.
4. הרמה הרביעית מורכבת מ**הצורך בהערכה חברתית**. זהו צורך להרגיש מכובד ולהגיע למעמד, להערכה ולהכרה חברתית.
5. הרמה החמישית והאחרונה, קצה הפירמידה, היא **הצורך במימוש עצמי**. יכולתו של אדם להביא לכלל מימוש את כישוריו הייחודיים ולבטא את הפוטנציאל האישי הטמון בו.

## ראו גם

* ז'אן פיאז'ה
* חוק המכשיר הנקרא גם "הפטיש של מאסלו"
* תסביך יונה

## קישורים חיצוניים

* אברהם מאסלו, בלקסיקון הפסיכולוגי "בטיפולנט"
* פירמידת הצרכים של מאסלו, בלקסיקון הפסיכולוגי "בטיפולנט"
* Rorschach & Freudians – סרטון הסבר על תאוריות אישיות והערכה פסיכולוגית מתוך CrashCourse, כולל פירמידת הצרכים של אברהם מאסלו (באנגלית)
* אברהם מאסלו, באתר אנציקלופדיה בריטניקה (באנגלית)
* דב דרום על תאוריה של מאסלו
* אברהם מאסלו, באתר "Find a Grave" (באנגלית)
* אברהם ה. מאסלאו (1908-1970), דף שער בספרייה הלאומית

## הערות שוליים